Odense Adresse-Contoirs Efterretninger, 1832-07-23
Den Forsikring: "at Paris den 14 Juli (Aarsdagen for Bastillens Erobring) nød den fuldkomneste Rolighed, forudsætter, at Man ikke er saa ganske vis paa Freden, hvilket da ogsaa de uhyre Forsvarsmidler i selve Hovedstaden bevise, da her for Øieblikket er koncentreret 14 Regimenter Jnfanterie, foruden betydeligt Kavallerie og Artillerie, Alt som National bemærker - en Følge af at den rette Midte ingen Popularitet ynder, af Frygt for at kompromittere sig i Udlandet. En populair Regjering - vedbliver den vilde kun behøve Soldater, til at besætte Grændserne og Fæstningerne; vores derimod behøver, siden den ogsaa praktisk har tilkjæmpet sig den attraaede Upopularitet, en tredobbelt Armee: een, der kan antage Mine af at ville forsvare sig imod Udlandet, en anden for at holde den patriotiske Befolkning i Ave, og en tredie for at afvæbne det afsatte Dynasties Tilhængere. Den talrigste af disse maa den anden være, siden der, allene for at holde den høit priste Pariser Nationalgarde under Opsyn, behøves en Koncentrering af over 60,000 Soldater. De 150,000 Md., som anvendes i det Jndre, koste 150 Mill. aarlig, og ikke allene disse tabe Landet ifølge hiin Upopularitet, men ogsaa Værdien af de Arbeider, som hine Soldater kunde præstere, naar de anvendtes til Agerdyrkning, Handel og Næringsveie Jmidlertid er Politiet uophørlig i Bevægelse, for at komme paa Spoer efter carlistiske og republikanske Sammenkomster, og Man taler idelig om forventede Oprørsforsøg, af hvilke Rygter de liberale Blade tillægge Ministrene den Hensigt, at betjene sig som Midler til at udvide deres egen Magt. Saaledes skal nylig Militairposternes Afvæbning, have været Følgen af et natligt Forsøg paa, hvorledes Mani Tilfælde af en Opstand, strax kunde samle Linietropper og Nationalgarder paa eet Punkt. For at Regjeringen ikke heller skal være afhængig af Nationalgardens Luner, oprettes nu et Korps af flere tusinde Stads=Sergeantere, hvis Bevæbning ikke blot skal bestaae i en Kaarde, men som skulle have en fuldstændig Nationalgarde-Uniform med Sabel og Gevær. Den 11te bleve 3 Officerer af den gamle Armee hæftede som politiske Forbrydere, og Arrestbefalinger ere udstædte imod Hertugen af Blacas og begge Brødrene Survilliers, hvilke formeentlig opholde sig i Paris og staae i Spidsen for den carlistiske Forening. Frisindede Embedsmænd afsættes daglig, saasom Generaladvocaterne Hr. Grenier og det bekjendte Oppositions=Medlem Hr. Laurence. Som et ministerielt Blad bemærker, vil der endnu forløbe nogle Maaneder inden Kamrenes Jndkaldelse, for at berolige den væbnede Politiks Feber og afvænne Gemytterne fra den skolastiske Politik." Fra Moniteurens Sprog at slutte, naar den siger: "at Man maa spare sig for den Smerte at straffe Forbrydelser derved, at Man indskrider forekommende imod Attentatet lige op til Tanken, hvor det kan avles, maa Man troe, at det ikke allene gjelder Presse, men selv Tænkefriheden. Temps udleder det af, at Regjeringen veed, at den har mistet Nationens Tillid, og istedetfor at vinde den tilbage paa Rettens Vei, falder i en Vildfarelse efter en anden. Til Forholdsregler, som mishage saameget mere, da Man der finder en ny Føielighed imod Udlandet, hører endnu, at der er afgaaet befaling til Toulon, ikke at lade de fra Venedigs Fængsler indtrufne italienske Flygtninge, omtrent 60 i Tallet, stige iland, men strax deportere dem til Algier. De Ulykkelige have imidlertid protesteret herimod, og forlange idetmindste Reisepas til andre Opholdsteder. Senere skal hiin befaling dog være tilbagetaget. Ogsaa de 400 Pohlakker fra Preussen, hvis Ankomst sees imøde i en af de franske Søehavne, skal være tiltænkt en Deportation til Algier. Som bekjendt vare Hr. Lelewel og GeneraOstrowsky forviste Frankerig, men da den Sidste afbeviste beskyldningerne for at være Medlem af en Pariser Klub og at have spilt en Rolle ved Lamarques Liigbegjængelse, paa hvilken Dag han endog befandt sig i London hos Grev Grey, saa har Man igjen tilladt dem at blive her. De 3 anklagede Deputerede, Hr. Laboissiere, Cadet og Garnier Pages have nu været i Forhør hos JnstructionsDommeren, uden at derved er udbragt noget Beviis imod dem. Man spurgte dem iblandt andet, om de havde hørt at Man vilde proklamere Republiken, udnævne General Romarino til Generalissimus, o. s. v. Cadet har protesteret imod sine Papirers Borttagelse. St. Simonisterne ere ogsaa frikiendte for at have prædiket Oprør. Samtlige Tiltalte for Urolighederne i Grenoble ere ligeledes frikiendte, paa To nær, hvoraf den Ene er dømt til 6 og den Anden til 2 Maaneders Fængsel.